Auguste Gaudel

**Auguste Joseph Gaudel** (1880–1969) var en fransk katolsk biskop av bispedømmet Fréjus-Toulon.
## Liv og virke
### Bakgrunn
Auguste Gaudel gikk på mindreseminaret i Pont-à-Mousson og seminaret i Nancy. Blant hans lærere var Charles Ruch og Eugène Mangenot (1856–1922). Blant hans medstudenter var teologen Émile Amann og Eugène Tisserant, som ble en høylærd teolog og dekan for kardinalkollegiet.

### Prest
Etter ordinasjonen til prest i en alder av 23 år den 5. juli 1903 studerte han ved Institut Catholique de Paris under Alfred Baudrillart og Jules Lebreton (1873–1956) til 1906. I 1906 ble han sjelesørger ved menigheten *Saint-Nicolas* i Nancy. 

Han måtte forlate sine påfølgende studier i dogmehistorie ved det katolske teologiske fakultet ved Universitetet i München av helsemessige årsaker, og var kapellan i Nancy fra 1908 til 1913, deretter sogneprest i Magnières nær hjembyen til 1920. Etter krigsutbruddet i 1914 tilbød han seg å la seg inngå i et bytte mellom 19 gisler. og ble dømt til døden, men overlevde. Fra 1915 til slutten av krigen tjenestegjorde han i militæret, til slutt som lege.

I 1920 ble han utnevnt til det teologiske fakultet ved Universitetet i Strasbourg og underviste der som professor i dogmatikk fra 1927. I 1939 flyttet han til Clermont-Ferrand med hele universitetspersonalet. 
### Biskop av Fréjus
I Clermont-Ferrand mottok og aksepterte han utnevnelsen som biskop av Fréjus den 24. september 1941. Det var etter at han noen år tidligere hadde avslått kallet til bispesetet i Metz i 1938. Han ble bispeviet den 1. desember 1941, av biskop Gabriel-Emmanuel-Joseph Piguet av Clermont. Medkonsekrerende var biskop Joseph-Jean Heintz av Metz, og biskop Marcel Fleury av Nancy(-Toul). 

Den 16. desember 1941 ankom han seremonielt til katedralen i lille byen Fréjus og ble innført i embedet der.

Biskop Gaudel presset på for flytting av bispesetet til byen Toulon. I 1957 overtalte han Vatikanet til å omdøpe bispedømmet Fréjus til bispedømmet Fréjus-Toulon. Etter sin seremonielle tiltreden i Toulon i januar 1958, overlot han embetet til en koadjutor, biskop Henri Mazerat (som offisielt etterfulgte ham den 30. juni 1960), og trakk seg tilbake som titulærbiskop av *Nisyrus*. 

Han døde den 8. august 1969 i en alder av 89 år, og ble gravlagt i Toulons katedral.

Han var ridder av Æreslegionen og offiser i Ordre des Palmes académiques.
## Verker
**Le Mystère de l’homme-Dieu*. Bloud et Gay, Paris 1939.

Han bidro med en rekke artikler vedrørende den latinske kirkes messeritus i *[[Dictionnaire de Théologie Catholique]]*, begynt i 1897 av abbé Alfred Vacant, professor og bibliotekar eved presteseminaret i Nancy.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531.
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal Veríssimo de Lencastre (1615-1692) *1671
* Biskop João de Sousa (1647-1710) *1684
* Biskop Álvaro de Abranches e Noronha (1661-1776) *1694
* Biskop Nuno da Cunha e Ataíde (1664-1750) *1706
* Kardinal Tomás de Almeida (1670-1754) *1707
* Kardinal João Cosme da Cunha (de Nossa Senhora da Porta) (1715-1783) *1746
* Erkebiskop Francisco da Assumpção e Brito (1726-1818) *1773
* Biskop Alexandre de Gouvea (Gouveia) (1751-1808) *1783
* Biskop Cajetan Pires Pireira (1769-1838) *1806
* Biskop Joachin (Gioacchino Domenico) Salvetti (1769-1843) *1817
* Biskop Giovanni Domenico Rizzolati, O.F.M. Ref. (1799-1862) *1840
* Erkebiskop Théodore-Augustin Forcade, M.E.P. (1816-1885) *1847
* Kardinal Jean-Pierre Boyer (1829-1896) *1878
* Biskop Félix-Auguste Béguinot (1836-1921) *1896
* Erkebiskop Jean-Augustin Germain (1839-1928) *1897
* Kardinal Paulin-Pierre Andrieu (1849-1935) *1901
* Kardinal Louis-Joseph Maurin (1859-1936) *1911
* Biskop Hyacinthe-Jean Chassagnon (1864-1940) *1917
* Biskop Gabriel-Emmanuel-Joseph Piguet (1887-1952) *1934
* Biskop *Auguste Joseph Gaudel* (1880-1969) *1941
## Litteratur
*Louis Porte: *Histoire du diocèse de Fréjus-Toulon*. Editions du Lau 2017, s. 182–195.

## Referanser